נמרצות, הרי כתוב: 'הכנסי כבר לאוטו וניסע', ואין לך כל כניסה וכניסה לאוטו שלא לרצונה שאין בה אחד חלקי שישים מהכאתה מכות נמרצות. וכל הני אמוראי כמאן דאמר, וכל החכמים הללו הלכו לשיטתו של מי שאמר בחורה - בחורה ממש. אבל מאן דאמר בחורה זו תורה, הרי שהביט בתורה ולא ראה בה כצורתה, וכל המביט בתורה ואינו רואה בה כצורתה הרי הוא כהורס לה את הצורה, שהרי נאמר: 'אל יהרסו לעלות בהר' - ההר זה סיני, זה תורה. הרסתי לה את הצורה, הרסתי את התורה משמע. ומדוע הביט בתורה ולא ראה בה כצורתה? משום שהביט בה במכונית שכורה. אילו היה מביט בה בשאינה שכורה - לא היה חוטא. אילו היה מביט בה בעגלה ולא במכונית - לא היה חוטא. אילו היה מביט בה בעגלה טעונה - לא היה חוטא. וממה נפשך, והלא אין לך עגלה שאינה טעונה, ואין לך מכונית שכורה שאינה במקצתה עגלה משלך, ואין לך מכונית שכורה שאינה טעונה וטוענת כאחד. והרי במכונית שכורה נאמר: 'טוק טוק טוק על דלתי מרום', והרבה ששמעו 'טוק טוק על דלתי מקום' באותה מכונית שכורה מצאו בה פתח תשובה, ועלתה בידם צורת התורה. 'טוק טוק על דלתי מרום' שנאמר, משורש ישראל הוא נאמר, מכונית ששכרה מיהודי היא. וממה